Үрге посадтағы Жёны-мироносицы сиркәүе

**Божия Матерҙың «Знамение» һәм изге Жёны-мироносицы иконаһы сиркәүе** — Түбәнге Новгородтың Үрге посадындағы беренсе мәхәллә таш сиркәүе. Боронғо рус ғибәҙәтханалар тарихындағы тәүге «карап» тибындағы ғибәҙәтхана. Ул миһрабтың һәм табыныуҙар залының, аш ашау бүлмәһенең һәм көнбайыштағы ишек өҫтөндәге саң манараһының ҡәтғи үҙәктә урынлашыуы менән характерлана Сиркәү мәхәлләһендә Евфимий Суздальский һәм Макарий Желтоводский чудотворецтар тыуған.

Бер бинала ике сиркәү берләштерелгән: ҡышҡы сиркәү— Божия Матерь «Знамение» иконаһы хөрмәтенә һәм йәйге — Жёны мироносицы хөрмәтенә.

## Тарих

ХIII быуатта бында башта ағас сиркәү төҙөлгән була. Хәҙерге ике ҡатлы таш сиркәү 1649 йылда һалынған.
1805 йылда Түбәнге Новгород сауҙагәре П. Переплетчиков аҡсаһына аш ашау бүлмәһенең төньяғына ике ҡатлы кирбес төкәтмә-ҡанат төҙөлә, уның аҫҡы ҡатында апостолдар Петр һәм Павел, өҫкөһөндә — Евфимий Суздальский, ә аш ашау бүлмәһендә — Макарий Желтоводский хөрмәтенә. 1848 йылдағы янғындан һуң, интерьерҙың фреска һүрәттәре яңыртыла. 1894—1896 йылдарҙа сиркәү ҡанаттары киңәйтелә. М. П. Дмитриев шул саҡта уны фотоға төшөргән, был ҡиммәтле тарихи фотоны ғибәҙәтхананы ХХI быуатта тергеҙгәндә ҡулланғандар.

Революциянан һуң сиркәү ябыла, ә көмбәҙҙәре емерелә, бинала еңел сәнәғәт техникумы эшләй.

## Тергеҙеү
Ҡорам Түбәнге Новгород епархияһына 1990 йылда кире ҡайтарыла. 2004 йылдың июлендә уның көмбәҙҙәре ҡуйыла һәм алтын менән ялатылабилдәләнгән, төп көмбәҙ ялатып буйынса эш алып бара. Ике тәреһен алтын менән ялатыу Свято-Троица Серафимо-Дивеево монастырының Арзамас ихатаһында алып барыла.
2004 йылдың сентябрендә Түбәнге Новгород һәм Арзамас епискобы Георгий тарафынан яңы көмбәҙ һәм ундағы тәреләр изгеләндерелә, ә 2006 йылдың 10 октябрендә ҡыңғырау манараһына ҙур тәре ҡуйыла.

Сиркәү эргәһендә үк ҡала трамвай ҡулсаһы үтә. 2005 йылдың йәйендә ул юлдың 200 метр оҙонлоғондағы өлөшө виброизоляциялы ҡатлам менән ҡаплана.

2007 йылда Георгий Хаким ғибәҙәтханаға килгәс, түбәнге сиркәүҙе реконструкциялауҙың техник проектын төҙөргә ҡуша.

2008 йылдың мартында Түбәнге Новгород өлкәһе хөкүмәте был сиркәүҙе, уның территорияһын һәм Чатыгин йортон («Петр Беренсе Йорто») федераль әһәмиәттәге мәҙәни мираҫ объектына әйләндереү тураһында ҡарар ҡабул итә.

2009 йылдың 31 декабрендә архиепископ Георгий литургия башҡара. Ғибәҙәт ҡылыу тамамланғас, ғибәҙәтхана игумены Василий (Данилов) хакимға Ҡотҡарыусы иконаһын бүләк итә.

2011 йылдың апрелендә Хаким реставрациялауҙың беренсе этабы тамамланды — ҡорам тышҡы яҡтан биҙәлде — артабан уның эсен биҙәү һәм дүрт ҡанаттағы иконостастарҙы эшләйһе ҡалды, тип әйтә. Һәр иконостас өсөн проект альбомы әҙерләнә. Июлдә Божия Матерь «Знамение» иконаһы хөрмәтенә түбән ҡанаттың иконостасын эшләй башлайҙар. Ағас иконостас ике ҡатлы буласаҡ — урындағы һәм деисус рәтендәге иконаларҙан торасаҡ һәм византия стилендә «Ковчег» оҫтаханаһы эшмәкәрҙәре тарафынан яҙыласаҡ. Сентябрҙә түбәнге ҡаттағы ҡанаттың миһрабын биҙәктәр менән биҙәү башлана.

2012 йылдың 25 ғинуарында архиепископ Георгий түбәнге ҡорамды изгеләндерә, аҙаҡтан унда оҙаҡ йылдар эсендә тәүге тапҡыр Литургия уҡый. 29 декабрҙә преподобный Макарий Желтоводский һәм Евфимий Суздальскийҙар хөрмәтенә Бөйөк чин менән сиркәү ҡанаты изгеләндерелә.

## Сиркәү башлыҡтары

* Протоиерей Краев Владимир Александрович (2006 йылдың 7 ноябренә тиклем)
* Иерей Галкин Сергий Геннадьевич (2006 йылдың 7 ноябре — 2008 йылдың 4 авгусы)
* Игумен Василий (Данилов) (2008 йылдың 4 авгусы — 2012 йылдың 16 октябре)
* Протоиерей Мельчаков Сергей Николаевич (16 октябрь, 2012 йыл);
*: 2012 йылдың 6 ноябренә тиклем — өлкән рухани

## Иҫкәрмәләр

## Һылтанмалар

* Храм Знамения Божией Матери и святых Жен-Мироносиц на официальном сайте Нижегородский епархии